Document ID: 31999R1749

Uredba Komisije (ES) št. 1749/1999
z dne 23. julija 1999
o spremembi Uredbe (ES) št. 2214/96 o podindeksih harmoniziranih indeksov cen življenjskih potrebščin
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin [1],
po posvetovanju z Evropsko centralno banko [2],
(1) ker se na podlagi člena 5(1)(b) Uredbe (ES) št. 2494/95 od vsake države članice zahteva, da pripravi harmonizirani indeks cen življenjskih potrebščin (HICP);
(2) ker Uredba Komisije (ES) št. 2214/96 [3] določa podindekse HICP, ki temeljijo na klasifikaciji Coicop/HICP (klasifikacija individualne potrošnje po namenu, prilagojena za potrebe HICP);
(3) ker klasifikacija Coicop iz oktobra 1998 in klasifikacija Coicop/HICP, določena z Uredbo Komisije (ES) št. 1749/96 [4], kakor je bila spremenjena z Uredbama Sveta (ES) št. 1687/98 [5] in (ES) št. 1688/98 [6], zahtevata prilagoditev podindeksov HICP;
(4) ker so ukrepi, predvideni s to uredbo, v skladu z mnenjem Odbora za statistični program (OSP), ustanovljenega s Sklepom Sveta 89/382/EGS, Euratom [7],
SPREJELA NASLEDNJO UREDBO:
Člen 1
Prilogi I in II k Uredbi (ES) št. 2214/96 se nadomestita s prilogama I in II k tej uredbi.
Člen 2
Države članice spremenijo postopke za zbiranje in posredovanje podatkov, v skladu z določbami te uredbe, najpozneje decembra 1999, pri čemer spremembe začnejo veljati z indeksom za januar 2000.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 1999

Labels: 3
12
2
18